Med 245 857 km² er landet litt større enn Storbritannia, og Guinea består av syv regioner. Høylandet Fouta Djallon på opptil 1 515 meter går i nord-sørlig retning midt i landet, og er utspring for elvene Niger, Gambia og Senegal. I øst og sørøst består Guinea av jungel, med høyland helt i sørøst opp til 1 752 meter på Mont Nimba, som står på UNESCOs verdensarvliste. Klimaet er varmt og fuktig, med 4 000 mm nedbør i Conakry, men gradvis noe mindre fuktig mot øst.